সম্প্রতি “গাড়িওয়ালা” ১১-১৪ জুন অনুষ্ঠিত যুক্তরাষ্ট্রের নিউ জার্সিতে “৭ম ট্রেনটন ফিল্ম ফেস্টিভ্যাল ২০১৫”তে প্রতিযোগিতা বিভাগে “ন্যারেটিভ ফিচার: অনারেবল মেনশন ” পুরষ্কারটি জিতে নিয়েছে। এছাড়া চলচ্চিত্রটি গত ২১-২৪ মে চিলি’র সপ্তম “ফেস্টিভ্যাল ইন্টারন্যাশনাল ডি সিনে ডি টারাপাকা”তে আন্তর্জাতিক চলচ্চিত্র প্রতিযোগিতা বিভাগে “শ্রেষ্ঠ পূর্ণদৈর্ঘ্য চলচ্চিত্র “ এবং ৮-১০ মে ইটালির “দ্য গালফ অব নেপলস্ ইন্ডিপেন্ডেন্ট ফিল্ম ফেস্টিভ্যাল” এ “শ্রেষ্ঠ চলচ্চিত্র” এর পুরষ্কারটি জিতে নিয়েছে। “গাড়িওয়ালা” এ বছরের শুরুতে “ইন্টারন্যাশনাল ফিল্ম ফেস্টিভ্যাল অব রাজস্থান-২০১৪” এ শ্রেষ্ঠ চলচ্চিত্রের পুরষ্কার জিতে নিয়েছে। এছাড়া যুক্তরাষ্ট্রে অনুষ্ঠিত নর্থ ক্যারোলিনা বিশ্ব চলচ্চিত্র উৎসবে “শ্রেষ্ঠ চিত্রনাট্যকার”, “শ্রেষ্ঠ পার্শ্বঅভিনেতা” এবং “শ্রেষ্ঠ শিশুশিল্পী” এই তিন ক্যাটাগরিতে বিজয়ী হয় “গাড়িওয়ালা”। এই চলচ্চিত্রে চিত্রনাট্যের জন্য আশরাফ শিশির “শ্রেষ্ঠ চিত্রনাট্যকার”, অভিনয়ের জন্য সুপার হিরো সুপার হিরোইন-খ্যাত অভিনেতা মুস্তাফিজুর নুর ইমরান জিতে নেন “শ্রেষ্ঠ পার্শ্বঅভিনেতা” এবং শিশুশিল্পী কাব্য ও শেখ মারুফ যৌথভাবে জিতে নেয় “শ্রেষ্ঠ শিশুশিল্পী” পুরষ্কার।